Iohannis despre Codul Penal: Eveniment de-a dreptul revoltător. Voi contesta la CCR

Președintele Klaus Iohannis a criticat azi într-o scurtă declarație de presă modul în care PSD a trecut Codul Penal prin Parlament, numindu-l ”revoltător”, și a anunțat că va contesta la Curtea Constituțională atât modificările la Codul Penal, cât și cele la Codul de Procedură Penală.

Iată declarațiile lui Iohannis:

Azi s-a votat Codul Penal. Vreau să comentez pe scurt acest eveniment de-a dreptul revoltător

Este inadmisibil cum a transformat PSD procedurile parlamentare și cum se acționează în ziua de azi în Parlament

Ceea ce se întâmplă în Parlament se numește dictatura majorității și este profund dăunătoare democrației

PSD a trecut în timp record Codul penal prin Parlament cu un simulacru de dezbatere în Camera Deputaților și acest lucru este profund dăunator

PSD a reușit în scurt timp să distrugă demnitatea actului de legifare și să transforme dezbaterile din Parlament într-o dezbatere lipsită de transparență, se trece cu tăvălugul peste argumentația Opoziției

Despre conținutul Codului penal voi avea o prezentare mai lungă atunci când voi contesta la CCR acest act normativ

Și Codul de procedură penală este în pregătire pentru a fi contestat la CCR. Modificările aduse acestui act normativ sunt, unele, inutile, altele toxice și dăunătoare.

Voi folosi toate instrumentele pentru a contesta Codul penal și Codul de procedură penală.

Transmitem LIVE